[{"text_idx": "#000000", "text": "Mae'r rheithgor yn y cwest i farwolaethau 96 o gefnogwyr ti\u0302m pe\u0302l-droed Lerpwl yn Hillsborough yn 1989 wedi casglu eu bod wedi'u lladd yn anghyfreithlon."}, {"text_idx": "#000002", "text": "Daeth y rheithgor i'r casgliad bod methiannau'r heddlu wedi arwain at y marwolaethau yn y stadiwm, ac nid oedd ymddygiad cefnogwyr Lerpwl wedi cyfrannu at y sefyllfa beryglus ger y giatiau mynedfa."}, {"text_idx": "#000003", "text": "Cofleidiodd aelodau o deuluoedd y rhai fu farw ei gilydd pan gyhoeddwyd y dyfarniad bod y 96 cefnogwr wedi cael eu lladd yn anghyfreithlon."}, {"text_idx": "#000005", "text": "Fe ddaeth y rheithgor i'r casgliad hefyd bod nam ar y stadiwm oedd wedi cyfranu at y trychineb, a bod camgymeriad yn nhystysgrif diogelwch Stadiwm Hillsborough."}, {"text_idx": "#000006", "text": "Mae Gwasanaeth Erlyn y Goron yn dweud y byddan nhw yn ystyried mewn amser os dylid cymryd camau cyfreithiol mewn cysylltiad a\u0302'r digwyddiad."}, {"text_idx": "#000010", "text": "Wedi 27 o flynyddoedd ers y digwyddiad mae'r atgofion yn dal yn fyw yn y cof i rhai o'r cefnogwyr oedd yno."}, {"text_idx": "#000011", "text": "Rownd gyn-derfynol Cwpan yr FA oedd hi rhwng Lerpwl a Nottingham Forest ac roedd 24,000 o gefnogwyr Lerpwl wedi teithio i weld y ge\u0302m yn Sheffield."}, {"text_idx": "#000012", "text": "Ond o fewn ychydig funudau cafodd y ge\u0302m ei chanslo ar o\u0302l iddi ddod i'r amlwg bod rhywbeth mawr o'i le."}, {"text_idx": "#000013", "text": "Disgrifiad o\u2019r llun, Mae Mark Williams yn teimlo yn flin bod cefnogwyr Lerpwl wedi cael y bai ar o\u0302l y drychineb"}, {"text_idx": "#000014", "text": "Un oedd yn y dorf y dydd Sadwrn hwnnw oedd Mark Williams o Borthmadog. Roedd o wedi cefnogi Lerpwl ers ei fod yn fach ac yn sefyll yn ystod y ge\u0302m yn ochr Leppings Lane lle y cafodd cefnogwyr eu lladd."}, {"text_idx": "#000015", "text": "Mae'n cofio'r dorf yn gwthio ymlaen ac mi lwyddodd o i ddianc ac eistedd ar y cae pe\u0302l droed."}, {"text_idx": "#000016", "text": "\"Dwi'n cofio rhei pobl yn cael eu cario ac yn cael eu helpu efo'r advertising boards yma. Ond pan oeddan ni allan o'r stadiwm... Dwi'n cofio cefnogwyr Lerpwl yn gwylltio, rhegi a ffraeo efo'r heddlu ac yn dweud pethe mawr. 'Bai chi ydy o, chi nath hyn' a petha."}, {"text_idx": "#000018", "text": "Disgrifiad o\u2019r llun, Aelodau o deuluoedd y rhai fu farw yn ymateb i gasgliad y rheithgor ddydd Mawrth"}, {"text_idx": "#000019", "text": "Disgrifiad o\u2019r llun, Roedd na olygfeydd emosiynol tu allan i'r neuadd lle'r oedd y cwest yn cael ei gynnal yn Warrington"}, {"text_idx": "#000020", "text": "Prif StraeonEisteddfod: 'Canolfannau cystadlu' i ddisodli'r pafiliwnPublished3 awr yn o\u0302l'Allwn ni'm rhoi dyfodol economaidd Y Bala ar stop'Published1 awr yn o\u0302lCodi ta\u0302l ar yrwyr cerbydau sy'n llygru'n drwm?Published8 munud yn o\u0302l"}, {"text_idx": "#000022", "text": "'Allwn ni'm rhoi dyfodol economaidd Y Bala ar stop'"}, {"text_idx": "#000025", "text": "Carchar yn 'agoriad llygad i anghyfiawnder'"}, {"text_idx": "#000029", "text": "Fideo: Rhyddhau hanner miliwn o glipiau archif"}, {"text_idx": "#000030", "text": "Pum munud gyda'r actores Nia Gandhi"}, {"text_idx": "#000033", "text": "'Dwi eisiau ysbrydoli pobl i beidio colli calon'"}]